**Forfatteraftale**

Mellem xx, i det følgende benævnt forfatteren, og Grønlands Selvstyre ved Departementet for uddannelse, er der indgået følgende forfatteraftale.

**1 Værket**
1.1. Forfatteren overdrager Departementet for uddannelse eneretten til leveret indhold (herefter værket), der skal indgå i undervisningsmaterialet

xx

I det følgende benævnt udgivelsen.

**2 Overdragelse af rettigheder**
2.1. Forfatteren overdrager Departementet for uddannelse eneretten til i trykt, printet og/eller digital form at lade værket fremstille, udgive, distribuere, sælge, udleje og udlåne, såvel i dets helhed som i uddrag, på alle platforme/medier.
2.2. Benyttes værket i uddrag skal forfatter orienteres og den forståelsesmæssige sammenhæng bibeholdes.
 **3 Udarbejdelse af værket**
3.1. Arbejdet med værket påbegyndes xx
3.1. Fuldstændigt sætteklart manuskript inkl. indholdsfortegnelse, forord, billedtekster, litteraturliste og lignende samt reproduktionsegnede illustrationer lever­es af forfatteren til Departementet for Uddannelse uden udgift for dette.
3.2. Departementet for uddannelse bestemmer i samarbejde med forfatter værkets udstyr, format og øvrige udseende - herunder omslag.
3.3. Værket anses for leveret ved endelig godkendelse foretaget af Departementet for uddannelse.
3.4. Forfatter forpligter sig til at aflevere værket senest xx.

**4 Udgivelse**
4.1. Oplaget er foreløbig fastsat til xx eksemplarer. For første og følgende oplag og for senere udgavers oplag fastsæt­ter Departementet for Uddannelse den ende­lige størrelse.
4.2. Fatterhonoraret dækker første og følgende oplag i 7 år fra udgivelsesdato.
4.3. Departementet for uddannelse forpligter sig til at udgive materialet inden 18 måneder fra forfatters aflevering; ellers går rettighederne tilbage til forfatter. Begge parter kan dog blive enige om en forlænget frist i denne sammenhæng.
4.4. Gør Departementet for uddannelse ikke værket tilgængeligt jf. punkt 4.3, kan forfatteren skriftligt give forlaget en frist på ikke under 30 dage til at opfylde forpligtelsen. Gør forlaget ikke det, kan forfatteren hæve aftalen med øjeblikkelig virkning.
4.5. Hvis Departementet for uddannelse vurderer, at udgivelse af værket må opgives – uanset årsag –, kan aftalen med øjeblikkelig virkning opsiges skriftligt mod at honorere forfatteren for udført arbejde på tidspunktet for opsigelsen mod at lave en aftale med en tredje part om at gøre arbejdet færdigt, dog således at honoraret maksimalt kan andrage i alt 30.000 kr. for hele udgivelsen. Forfatteren er herudover ikke berettiget til yderligere dækning af tab eller anden erstatning eller godtgørelse.

**5 Forfatterhonorar**
5.1. Forfatteren modtager honorar ud fra antallet af producerede normalsider. Grundsatsen er 500 kr. for det der vurderes at svare til en normalside, hvor en normalside defineres som 2.300 anslag inkl. mellemrum. Kildetekster indgår ikke i sidetallet.
5.2. Illustrationer og skitser til grafiske elementer leveret af forfatteren tæller 550 anslag.
5.3. Quizzer, tests, øvelser, læringsspil og lignende elevaktiverende elementer indgår som en samlet del af værket.
5.4. I tillæg til grundsatsen kan der for ikke-grønlandsk sproget materiale aftales yderligere honorering på 50 kr. per normalside for andetsprogspædagogiske tiltag så som gennemgående oversættelse af relevante begrebsforklaringer til grønlandsk, levering af tosproget materiale og øvelser med grønlandske termer og billeder. Tillægget påregnes alle værkets sider.
5.5. Værket honoreres således med i alt med xx kr. per normalside.
5.6. Forfatteren estimerer værket til at udgøre xx normalsider alt inklusiv. Det estimerede honorar udgør xx kr.
5.7. Ved aftalens underskrift udbetales et garantihonorar på 1/3 af totalbeløbet, beregnet ud fra det estimerede sideantal, i alt xx kr. Den resterende del af honoraret udbetales senest en måned efter at værket er afleveret til Departementet for uddannelse, beregnet ud fra det endelige antal af normalsider.
 **6 Frieksemplarer**
6.1. Forfatteren er berettiget til at modtage 10 frieksemplarer af første udgivelse, hvori værket optræder.
 **7 Ophavsret**7.1 Forfatteren garanterer Departementet for Uddannelse, at have den fulde ophavs­ret til værket, at værket er i overensstemmelse med den gæl­dende lovgivning, og at værket ikke indeholder åbne eller maskere­de nedsættende skildringer af - eller angreb på personer, institutioner eller andre. Forfatteren har det fulde ansvar for ethvert brud på denne garanti, der Departementet for Uddannelse uafvidende ellers kunne påføre medansvar ved privat eller offentligt søgsmål.7.2. Forfatteren er endvidere ansvarlig for, at der i værket ikke forekommer fejlagtige angivelser, som kan forårsage erstatningskrav eller krav om berigtigelser fra myndig­heder eller privatpersoner. Såfremt sådanne krav skulle forekomme, vil Departementet for Uddannelse søge hel eller delvis dækning hos forfatteren for de udgifter og det tab, som Departementet for Uddannelse herved kan blive påført. Fejl, der kan føres tilbage til Departementet for Uddannelse, er forfatteren ikke ansvarlig for.

|  |  |
| --- | --- |
| Nuuk, den \_\_\_\_\_\_\_\_\_\_\_\_\_\_\_\_\_­\_\_\_\_  | \_\_\_\_\_\_\_\_\_\_\_\_, den \_\_\_\_\_\_\_\_\_\_\_\_\_\_\_ |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Projektleder xx  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Forfatter xx |
|   | CPR: Adresse: Bankkonto: |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Udgiver, Departementet for uddannelse  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Forfatter xx |
|  | CPR: Adresse: Bankkonto: |